Istoria poker-ului – jocul care a schimbat perspectiva asupra distracției!

În momentul în care începi să joci poker te gândești la acest joc ca la o formă de distracție, din care poți câștiga și ceva bani. Nici prin minte nu-ți trece care este simbolistica de pe cărțile de joc, ce legătură au acestea cu viețile multor oameni de pe întreg Globul și cum a schimbat modul de a trăi pentru foarte multe persoane. De aceea, astăzi o să încercăm să vedem în ce mod istoria poker-ului a schimbat perspectiva oamenilor asupra distracției.

Poker-ul – jocul din vechime, atât de captivant și astăzi!

La începuturi, în secolul al XV-lea, în Franța, poker-ul își începea istoria ca “poque”, fiind reprezentat sub forma unor cărți de joc care aveau legătură cu bogăția și figuri istorice importante. Era un joc al bogaților, de aceea printre modelele care se găseau pe cărțile de joc erau costume care simbolizau statul, Biserica, comercianții sau agricultura.

În privința personajelor istorice, printre acestea se regăseau Alexandru cel Mare, regele David, Julius Caesar sau Charlemagne. Nu trebuie uitat nici faptul că unii istorici consideră că acesta ar proveni din China (în anul 900), India (sursa de proveniență fiind jocul Ganjifa) sau Egipt (în secolul al XII-lea). Cu toate acestea, poker-ul și-a început adevărata existență în secolul al XIX-lea, în America.

Istoria poker-ului în secolul al XIX-lea

În Franța deja poker-ul era cunoscut sub alte trei forme (Brelan, Bouillote și Primero). Jocul “poque” a migrat din Franța și s-a rebrănduit peste Ocean, în SUA. Din jocul bogaților acum a devenit un joc de noroc care se identifica mai degrabă cu răufăcătorii și cu trișorii. În anii 1800 poker-ul nu era un joc reglementat și nici nu se bucura de atât popularitatea de astăzi, dar nici de un număr crescut de variații.

În anul 1834, jocul de poker din SUA se juca doar cu 20 de cărți, în 4 jucători; ideea numărului scăzut de cărți se baza pe imposibilitatea jucătorului de a trișa, fiindcă fiecare primea 5 cărți, câștigătorul fiind cel care avea combinația cea mai bună. Peste 6 ani, în 1840, poker-ul a început să fie jucat cu pachetul întreg de cărți.

Poker-ul în secolul al XX-lea

Venit pe filiera canadiană, jocul de poker modern de tip Hold’em începe să crească în popularitate în zona Texasului. Aici se va naște și cea mai cunoscută variantă de poker, Texas Hold’em. În anul 1967, jocul de poker ajunge în capital jocurilor de noroc, Las Vegas; este momentul de glorie, în care poker-ul devine principalul joc de noroc al jucătorilor din cazinou.

În anul 1970 este lansat și primul turneu de poker profesionist, World Series of Poker (WSOP), primul jucător care a câștigat ediția inaugurală fiind Johnny Moss (cel care avea să-și mai adjudece încă 8 titluri).

Istoria poker-ului în secolul XXI

Apariția internetului a condus la popularizarea globală a jocului de poker, care deja se regăsea în oferta cazinourilor terestre din multe state în care jocurile de noroc erau legale. În 1998 primul site de poker lansat online era Planet Poker, iar de atunci, odată cu apariția cazinourilor online, poker-ul a devenit un joc de noroc viral.

Jocul de poker în prezent

În anul 2012, valoarea totală a veniturilor generate numai din jocul de poker online era de 3, 8 miliarde de dolari. În 2015, valoarea a ajuns la peste 4, 9 miliarde de dolari, Europa (49%) fiind zona în care poker-ul a generat cele mai mari venituri (SUA se clasează pe locul 3, cu doar 17% din veniturile online obținute de poker, după zona Asia-Pacific, cu un total de 30%).

Las Vegas rămâne cel mai mare centru de distracție pentru jucătorii de poker, dar zona Macau (China) compensează puternic și amenință supremația americană în materie de cazinouri terestre. Jucătorii de poker se regăsesc mult mai bine în oferta cazinourilor online, aici beneficiind de o varietate de tipuri de poker, dar și de bonusuri atractive, care le cresc cota de succes.

Concluzie

Jocul de poker a început ca un joc al celor bogați, dar, asemenea majorității jocurilor de noroc a ajuns să fie la îndemâna tuturor jucătorilor (în special, datorită cazinourilor online). Bucură-te de o multitudine de variante de poker și onorează istoria poker-ului, jucând oricare dintre aceste variațiuni, în cazinourile online licențiate!